cyanic-selkie/wikianc huggingface dataset:
Ռոուեն Բլենչարդ
Անձնական կյանք
Ռոուենն ակտիվ գործունեություն է ծավալում ֆեմինիզմի, մարդու իրավունքների պաշտպանության, բռնության կիրառման դեմ պայքարի հարցերում ։ Այս թեմաների շուրջ նրա մեկնաբանությունները ներկայացված են Թվիթթերում և Tumblr-ում, ինչպես նաև նա հանդես է եկել ՄԱԿ-ի կանայք և ԱՄՆ ազգային հանձնաժողովի տարեկան համաժողովում՝ որպես HeForShe-ի և ֆեմինիստական արշավի մասնակից ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկահայեր Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի ֆեմինիստներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Ջրի մաքրում
Բնական ջուրը միշտ պարունակում է մի շարք նյութերի խառնուրդներ, և հաճախ անհրաժեշտ է լինում այդ ջուրն այս կամ այն չափով մաքրել խառնուրդներից։
Ջրի մաքրումն ու վարակազերծումը
Ջրի մաքրումն ու վարակազերծումը կատարվում են հատուկ կայաններում։ Այստեղ ջուրը մուտք է գործում գետերից և ջրամբարներից։ Գետի ջուրը անհամասեռ է ու պղտոր։ Դա պայամանավորված է այն հանգամանքով, որ աղերից բացի՝ ջրում կախված վիճակում պարունակում են մանրագույն ավազահատիկներ և տիղմի մասնիկներ։
Ջրազատիչ կայաններում ջուրը նախ անցնում է լողացող խոշոր առարկաները պատնեշող ցանցի միջով, այնուհետև ենթարկվում պարզեցման (վճիտացում), ավազաշերտերով զտվում և միկրոօրգանիզմների ոչնչացման նպատակով՝ մշակվում քլորով կամ օզոնով։ Ներկայումս զարգացած երկրներում քլորացումը փոխարինվել է մանրէասպան գերմանուշակագույն ճառագայթահարմամբ։
Աղտոտված ջրի կենսաբանական մաքրումը
Շատ ավելի դժվար է ջուրը սինթետիկ օրգանական միացություններից մաքրելը։ Այդ պատճառով մեծաթիվ գործարաններ անցնում են ջրաշրջադարձի՝ ջրի անարտահոսք օգտագործման։
Բնության մեջ բացարձակ մաքուր ջուր չի հանդիպում։ Այն ստանում են սովորական թորումով։ Ջրի մաքրման այս եղանակը հիմնված է բնականին նմանվող այն գործընթացի վրա, որի դեպքում հեղուկ ջուրն անցնում է գազային վիճակի, ապա կոնդենսանում՝ կրկին անցնելով հեղուկ վիճակի։
Դեղատներում ու դեղագործարաններում դեղեր պատրաստելիս կամ նոսրացնելիս օգտագործում են կրկնակի թորած ջուր։ Թորած ջուրը խորհուրդ չի տրվում խմել. այդպիսի ջրի մեծ քանակությունը վնասում է մարդու օրգանիզմը, որը սովոր է աղեր պարունակող ջուր օգտագործելուն։ Էլեկտրոլիտներն անհրաժեշտ են օրգանիզմի կենսագործունեության համար։
Ծովի ջրից խմելու ջրի ստացումը
Ծովի ջրից կարելի է ստանալ քաղցրահամ ջուր վակուումային թորման սարքերով, որոնցում ջրի թորումն իրականացվում է ցածր ճնշման տակ։ Սակայն այս եղանակը խիստ էներգատար է, ուստի առայժմ կիրառվում է հիմնականում այն երկրներում, որտեղ էներգիան համեմատաբար էժան է, իսկ անձրևները՝ հազվադեպ, օրինակ՝ Քուվեյթում և Սաուդյան Արաբիայում։ Ծովի ջուրն աղազրկելու նպատակով կիրառում են ոչ միայն թորման, այլև սառեցման, իոնափոխանակային և այլ եղանակներ։ Այսպես՝ ծովի ջուրը կարելի է աղազրկել՝ իոնափոխանակային խեժի վրայով անցկացնելով՝ ըստ հետևյալ ուրվագրի.
RH + Na+ \rightarrow RNa+H+, որտեղ՝ RH – կատիոնիտ (կատիոն փոխանակող)
ROH + Cl- \rightarrow RCl + OH, որտեղ՝ ROH – անիոնիտ (անիոն փոխանակող)
H+ + OH- \rightarrow H2O
Բարձրորակ կիսաթափանց թաղանթների (մեմբրան) հայտնվելը հնարավորություն տվեց վերափոխելու քաղցրահամ ջրի ստացման արտադրաեղանակը, որում իրականացվում է օսմոսի հակառակ երևույթը (նկ. 1)։
Գրականություն
Քիմիայի 12-րդ դասարանի դասագիրք
Կատեգորիա:Ջրային պաշարներ Կատեգորիա:Բնապահպանություն
Լանկաստերների պատերազմ
Լանկաստերների պատերազմ , Հարյուրամյա պատերազմի երրորդ էտապ։ Սկսվել է 1415 թվականին՝ նորմանական Աֆֆլյոր նավահանգստում Հենրիխ V Լանկաստերի գլխավորությամբ անգլիական զորքի ափ հանումով և ավարտվել 1428 թվականին՝ Ժաննա դ՚Արկի հանդես գալով և ֆրանսիական բանակի հակահարձակման անցնելով։
Նախապատմություն
14-րդ դարի վերջին Ֆրանսիայում թագավոր Կառլ VI Խելահեղի զարմիկ Ժան Բուրգունդացի Անվախի և վերջինիս եղբայր Լյուդովիկոս Օռլեանացու միջև նոր կոնֆլիկտ է սկսվել։ Լյուդովիկոս Արմանյակի սպանությունից հետո Ժան Անվախի հակառակորդները գրավել են իշխանությունը ։ Երկու կողմերն էլ ցանկացել են օգնության կանչել անգլիական զորքերին։ Սակայն անգլիական զորքերը չէին կարող օգնել կողմերից ոչ մեկին, քանի որ ապստամբություններ բռնկվել էին հենց Անգլիայում, ինչպես նաև՝ Իռլանդիայում և Ուելսում։ Անգլիայի թագավոր Ռիչարդ II-ը իր կառավարման մեծ մասն անցկացրել է Իռլանդիայի դեմ պայքարի մեջ։ Հենրիխ IV-ի իշխանության գալու ժամանակ Իռլանդիայի հիմնախնդիրը դեռևս լուծված չի եղել ։ Այդ ժամանակ Օուայն Գլինդուրի ղեկավարությամբ բռնկվել է նաև Ուելսի ապստամբությունը։ Մի քանի տարի Ուելսը փաստացի ինքնուրույն պետություն է եղել։ Այդ ապստամբությունը վերջնականապես ճնշվել է 1415 թվականին։ Անգլիայի թագավորների փոխվելուց օգտվելով՝ շոտլանդացիները ներխուժել են նրա տարածք։ Սակայն անգլիական զորքերը արագ անցել են հակահարձակման և 1402 թվականին Հոմիլդան-Հիլի մոտ ջախջախել են շոտլանդացիներին։ Այս իրադարձություններից հետո կոմս Հենրի Պերսին ապստամբություն է բարձրացրել թագավորի դեմ, որը վերածվել է երկարատև և արյունահեղ պայքարի և ավարտվել միայն 1408 թվականին։ Ապստամբություններին զուգահեռ՝ Անգլիան ապրում էր ֆրանսիական զորքերի և սկանդինավյան ծովահենների արշավանքների ժամանակաշրջան, որը ծանր հարված է հասցրել անգլիական նավատորմին և տնտեսությանը։ Այս հիմնախնդիրների պատճառով Ֆրանսիայի գործերին խառնվելը հետաձգվել է մինչև 1415 թվականը ։
Պատերազմի սկիզբ
Անգլիայի թագավոր Հենրիխ IV-ը գահ բարձրանալուց հետո Ֆրանսիա ներխուժելու և նոր տարածքներ նվաճելու պլաններ է կազմել։ Այդ պլանները կյանքի է կոչել նրա որդի Հենրիխ V-ը։ 1414 թվականին նա հրաժարվել է դաշինք կնքել արմանյակների հետ։ Նրա պլանների մեջ են մտել Հենրիխ II-ի օրոք Անգլիային պատկանած տարածքների վերադարձնելը։ 1415 թվականի օգոստոսին անգլիական բանակը իջել է Արֆլյորի մոտ և գրավել քաղաքը։ Այդպես սկսվել է Հարյուրամյա պատերազմի երրորդ փուլը ։
Անգլիական բանակի հարձակում
Հարյուրամյա պատերազմի երրորդ փուլի ընթացքում անգլիական բանակը գրավել է Նորմանդիայի մեծ մասը, ներառյալ՝ Կանը (1417 թվական) և Ռուանը (1419 թվական)։ Ժան Խիզախի սպանությունից հետո Փարիզը գրաված Բուրգունդական դուքսի հետ դաշինք կնքելով՝ Անգլիայի թագավորը հինգ տարվա ընթացքում իրեն է ենթարկել Ֆրանսիայի տարածքի գրեթե կեսը ։ 1420 թվականին Հենրիխը բանակցությունների ժամանակ հանդիպել է Կառլ VI Խելահեղին, որի հետ կնքել է Տրուայի պայմանագիրը։ Ըստ այդ պայամանագրի՝ Հենրիխ V-ը հայտարարվել է Կառլ VI Խելահեղի գահաժառանգ՝ շրջանցելով օրինական ժառանգ դեռահաս Կառլ VII-ին։ Պայմանագրի կնքումից հետո՝ ընդհուպ մինչև 1801 թվականը, Անգլիայի թագավորները կրել են Ֆրանսիայի թագավորների տիտղոսը ևս։
Սակայն շուտով Ֆրանսիայում ափ է իջել նրա նկատմամբ բարեկամաբար տրամադրված շոտլանդական բանակը, որն օգնել է Ֆրանսիային հետ նվաճելու տարածքի որոշ մասը։ 1421 թվականին Բյուկենի կոմս Ջոն Ստյուարտը Բոժեի ճակատամարտում ջախջախել է թվային գերազանցություն ունեցող անգլիական բանակին ։ Անգլիական բանակի գերագույն գլխավոր հրամանատարը և բարձրաստիճան հրամանատարների մեծ մասը զոհվել են այդ ճակատամարտում։ Այդ պարտությունից հետո՝ 1422 թվականին, Մոում մահացել է Հենրիխ V-ը։ Նրա միակ, մեկ տարեկան որդին արագ թագադրվել է Անգլիայի թագավոր, բայց արմանյակները բարեկամ են մնացել Կառլ VI Խելահեղի որդուն, ինչի պատճառով էլ պատերազմը շարունակվել է ։
1423 թվականին Կրավանի ճակատամարտում ֆրանկո-շոտլանդական բանակները ծանր կորուստներ են կրել։ Այդ ճակատամարտում անգլիացիները կարողացել են հաղթանակ տանել տասներկու հազարանոց ֆրանկո-շոտլանդական բանակի նկատմամբ։ Ֆրանսիական զորքերի պարտության հետևանքով կապերը խզվել են Պիկարդիայի և Ֆրանսիայի հարավի միջև։ Նախկինի նման օրինական գահակալին աջակցող տարածքը բաժանվել է։ Կրավանի պարտությունն իր հետ բերել է մի քանի պարտություններ ևս ։
Պարտիզանական պատերազմի սկիզբ
1428 թվականի հոկտեմբերին անգլիական բանակը պաշարել է Օռլեանը ։ Օռլեանի մերձակա Ռուվրե գյուղի մոտ անգլիական բանակի պարենի պաշարի վրա ֆրանսիացիների հարձակումը վերածվել է ճակատամարտի, որը պատմության մեջ մտել է «Ծովատառեխի ճակատամարտ» անունով և ավարտվել ասպետ Ջոն Ֆաստոլֆի գլխավորած անգլիացիների հաղթանակով։ Այդ ամրոցը կարևոր ռազմավարական օբյեկտ էր Ֆրանսիայում, որը կարող էր կարևոր դեր խաղալ երկրի ճակատագրում։ Այդ պատճառով Օռլեանի պաշարումից հետո զանգվածային պարտիզանական պատերազմ է սկսվել երկրի հյուսիսային որոշ մարզերում՝ Նորմանդիայում, Պիկարդիայում, Մենում։ Ջոկատների կազմում մտել են գյուղացիներ, քաղաքացիներ, ասպետներ ։ Անգլիական բանակը չի կարողացել ճնշել այդ ապստամբությունները։
Հենց Ժաննա դ՚Արկի հայտնվելը դարձել է պատերազմի շրջադարձային պահը։ Զանգվածային պարտիզանական պատերազմի հետևանքով ֆրանսիական բանակը պաշտպանությունից անցել է հակահարձակման և գրեթե ամբողջությամբ հետ նվաճել պատերազմի ընթացքում անգլիացիների գրաված բոլոր տարածքները։
Վոլոդյա Գրիգորյան (դերասան)
Վոլոդյա Հակոբի Գրիգորյան (1925, նոյեմբերի 18, Ալավերդի - նոյեմբերի 6, 2017 ), հայ դերասան։ ՀԽՍՀ ժողովրդական արտիստ (1978)։
Կենսագրություն
Վոլոդյա Գրիգորյանը ծնվել է 1925 թվականին Լոռու մարզի Հագվի գյուղում։ Հայրը 1908 թվականից աշխատել է Ալավերդու պղնձաձուլարանում, հետագայում Ալավերդի է տեղափոխել նաև ընտանիքը։ Դպրոցն ավարտել է Ալավերդիում։ Առաջին անգամ բեմ է բարձրացել Ալավերդու պետական բանվորական թատրոնում։ Կարճ ժամանակ անց դարձել թատրոնի առաջատարը և կերպավորել խաղացանկի գրեթե բոլոր հերոսներին։ 1951 թվականին Ալավերդու բանվորական թատրոնի փակվելուց հետո աշխատել է Ստեփանավանի, այնուհետև Երևանի պատանի հանդիսատեսի թատրոններում։ Սովորել է Երևանի գեղարվեստա-թատերական ինստիտուտի դերասանական ֆակուլտետում՝ Արմեն Գուլակյանի արվեստանոցում։ Ուսումը կիսատ է թողնել և շարունակել է  դերասանական գործունեությունը Վանաձորի Հովհաննես Աբելյանի անվան դրամատիկական թատրոնում, որտեղ խաղացել է շուրջ 50 տարի՝ մինչ 1993 թվականը ։ Հայ մեծանուն դերասանների` Հրաչյա Ներսիսյան, Ավետ Ավետիսյան, Վահրամ Փափազյան և ուրիշների հետ։ Սերտ ու բարեկամական կապեր է ունեցել հատկապես Փափազյանի հետ՝ արժանանալով նրա բարձր գնահատականին։ Վոլոդյա Գրիգորյանը համարվում է Վահրամ Փափազյանի լավագույն կասիոներից մեկը։ 1970-ին հիմնադրել է ՀԹԳՄ Կիրովականի բաժանմունքը և դրան կից դերասանական ստուդիան, որը կարևոր նշանակություն ունեցավ հանրապետության երրորդ քաղաքում և ընդհանրապես Լոռում դերասնական կադրերի նախանական պատրաստության գործում։ Ստուդիականների մեծ մասը համալրեցին Վանաձորի Հովհ. Աբելյանի անվան պետթատրոնի արտիստակամ կազմը։ Նախաձեռնել և համախոհների հետ հիմանդրել է նաև (1979 թ.) «Թատերական Լոռի փառատոնը, որը գործում է մինչև օրս։ Վոլոդյա Գրիգորյանը երկար տարիներ ղեկավարել է նաև Կիրովականի Երկաթուղայինների ակումբի ժողովրդական թատրոնը, ինքնագործ դերասանների հետ բեմադրելով մի քանի տասնյակ ներկայացումներ։ Ներկայացումներ է բեմադրել նաև Աբելյանի անվան թատրոնում։
Ալավերդու, Վանաձորի, Ստեփանավանի և Երևանի Պատանի Հանդիսատեսի թատրոններում։   Վոլոդյա Գրիգորյանը կերտել է շուրջ 200 կերպարներ` Նկարահանվել է նաև ֆիլմերում՝
Ծանոթագրություններ
3. «Ապրելն ինքնին երջանկություն է»
Կատեգորիա:Հայ դերասաններ Կատեգորիա:ՀԽՍՀ ժողովրդական արտիստներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ՀԽՍՀ վաստակավոր արտիստներ
Սեպտեմբերի 4
Սեպտեմբերի 4, տարվա 247-րդ (նահանջ տարիներին՝ 248-րդ) օրն է։
Չոր Արաքս
Չոր Արաքս, Արաքս գետի ցամաքած հունը Հայաստանի Հանրապետության Արմավիրի մարզում ։
Ծանոթագրություններ
Կատեգորիա:Արաքս գետի վտակներ
Էրբե
Էրբե  (Erbé), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 1645 մարդ։ Խտությունը կազմում է 103 մարդ/կմ²։ Տարածքը գրավում է 16 կմ²։ Փոստային ինդեքս՝ 37060։ Հեռախոսային կոդ՝ 045։
Ծանոթագրություններ
Կատեգորիա:Իտալիայի բնակավայրեր
Բագրատ Արազյան
Բագրատ Ստեփանի Արազյան, հայ ճարտարապետ։
Կենսագրություն
1911 թվականին ավարտել է Սանկտ Պետերբուրգի Քաղաքացիական ճարտարագետների ինստիտուտը։ Նախագծել և կառուցել է բնակելի ու հասարակական շենքեր Երևանում («Ջանփոլադյան թատրոնի» վերակառուցումը, 1906-1907 թվականներ), Բաքվում և այլ քաղաքներում։ 1928-1936 թվականներին՝ Հայբնակշինկոոպ միավորման գլխավոր ճարտարագետ։ 1920 թվականից Արազյանի նախագծերով կառուցվել են Երևանի կենտրոնի բազմաթիվ կոոպերատիվ տներ՝ «Արարատ» տրեստի բնակելի տների համալիրը (1934-1945), գլխկինոպրակատի վարչության շենքը (1952), հյուրանոցներ՝ Արթիկում, Սևանում և այլն։ 1926 թվականին Երևանի ժողովրդական տան (այժմ՝ Օպերայի և բալետի թատրոն) նախագծի համամիութենական մրցույթում շահել է 2-րդ մրցանակ ։
Ծանոթագրություններ
Կատեգորիա:Հայ ճարտարապետներ
Ուրհո Կեկկոնեն
Ուրհո Կալևա Կեկկոնեն (Urho Kaleva Kekkonen, ), ֆինն քաղաքական գործիչ։ Իրավաբանական գիտությունների դոկտոր։
1936-1946 թվականներին զբաղեցրել է նախարարական պաշտոններ, 1946-1947 թվականներին եղել է պառլամենտի փոխնախագահ, 1948-1950 թվականներին՝ նախագահ, 1950-1956 թվականներին (ընդհատումով)՝ վարչապետ, 1956 թվականից մինչև 1982 թվականը (26 տարի) Ֆինլանդիայի Հանրապետության նախագահ։
Ուսումը և քաղաքական կարիերայի սկիզբ
1919 թվականին ավարտել է Կայաանի ճեմարանը, որից հետո անցել է պարտադիր ծառայության Հելսինկիում, ծառայել ավտոմոբիլային գումարտակում։ 1918 թվականի մայիսի 16-ին Հելսինկիում մասնակցել է հաղթողների ցուցահանդեսին։ Ծառայությունն ավարտել է սերժանտով։ Այնուհետև Կայաանում աշխատել է որպես լրագրող։ 1921 թվականին տեղափոխվել և ընդունվել է Հելսինկիի պետական համալսարանի իրավաբանական ֆակուլտետ։ Ուսման ընթացում ակտիվ կերպով մասնակցել է ուսանողական շարժումներին, միաժամանակ համագործակցելով գաղտնի ոստիկանության հետ, որտեղ, աշխատելով որպես մեքենավար, ծանոթացել է ապագա կնոջ հետ։ 1926 թվականին ավարտել է համալսարանը։
Եղել է կարելական ակադեմիկական հասարակության անդամ, որի նպատակն էր Արևելյան Կարելիայի և Ֆինլանդիայի հարաբերությունների միացումը։ 1933 թվականից մինչև 1956 թվականը եղել է Ագրարային միության կուսակցություններից մեկի առաջնորդ։ 1927 թվականից 1932 թվականներին եղել է գյուղապետարանների ասոցիացիայի իրավաբան, միաժամանակ Հելսինկիի պետական համալսարանի «Ylioppilaslehti» ուսանողական թերթի խմբագիր։ 1933 թվականից աշխատել է գյուղատնտեսության նախարարությունում։ 1936 թվականից եղել է իրավաբանական գիտությունների դոկտոր։
Ազգային ժողովի նախագահ
1948 թվականի ամռանը պատգամավորական ընտրություններում ձայների մեծամասնությունը ստացավ Սոցիալ-դեմոկրատական կուսակցությունը, ձևավորվեց դրա ղեկավարը, որը Ֆագերխոլմն էր։ Դրանից հետո նախագահ ընտրվեց Կեկկոնենը։
1950 թվականի հունվարի նախագահական ընտրություններին Կեկկոնենը Ֆինլանդիայի նախագահի թեկնածություն դրեց, սակայն երրորդ տեղը գրավեց՝ ընտրող հանձնաժողովի կողմից ստանալով 62 ձայն, նշանակված նախագահ Յուհո Պաասիկիվին՝ 171 ձայն, իսկ երրորդ տեղը զբաղեցրած Մաունա Պեկկալան՝ 67 ձայն։
Վարչապետ
Նոր ընտրված նախագահ Պաասիկիվին, 1950 թվականի մարտի 17-ին Կեկկոնենին նշանակեց Վարչապետ։ Դառնալով վարչապետ, նա հնարավորություն ստացավ Ռուսաստանի հետ առևտրային կապեր հաստատելու։ Հունիսի 13-ին նա մեկնեց Մոսկվա, որտեղ էլ նրան դիմավորեց Իոսիֆ Ստալինը, և նույն երեկո ստորագրվեց 5 տարվա առևտրային համաձայնագիրը։
Ֆինլանդիայի նախագահ
1956 թվականից Ֆինլանդիայի նախագահ (դժվարությամբ հաղթեց սոցիալ-դեմոկրատ Ֆագերհոլմին, 151 ձայն ընդդեմ 149-ի)։ Պաասիկիվիի հետ միասին ղեկավարում էին երկրի քաղաքական կյանքը՝ Խորհրդային Միության հետ հաստատելով տնտեսական, մշակութային և այլ հարաբերություններ, միաժամանակ պահպանելով արևմուտքի հետ լավ կապը։ Ֆինլանդիայի և Խորհրդային Միության միջև միջքաղաքական հարաբերությունները հայտնի էին ինչպես «Պաասիկիվի-Կեկկոնենի գիծ»։ Ըստ որոշ արևմտյան պատմաբանների, Ֆինլանդիայի և Ռուսաստանի միջև քաղաքական բարեկամությունն այնպես էր, որ «սովետական քաղբյուրոն ձևական իրավունք ուներ Հելսինկիում վերջնական գրասենյակի նշանակմանը», իսկ «նրանք, ովքեր հակասովետական տրամադրվածություն ունեին, նրանց հայտնաբերում էին, և որ նրանց կարիերայի վերջը խաչն էր»։
1948 թվականին Ֆինլանդիայի և Ռուսաստանի միջև կնքվեց բարեկամության և փոխօգնության պայմանագիրը։
Ռոբերտ Ադամ
Ռոբերտ Ադամ (Robert Adam, ), անգլիացի ճարտարապետ։ XVIII դարի անգլիական կլասիցիզմի խոշորագույն ներկայացուցիչ։
Կենսագրություն
Ծնվել է հուլիսի 3-ին, Քերքոլդիում։ Աշխատել է եղբոր՝ Ջեյմս Ադամի (1730-1794) հետ։ Ստեղծել է անգլիական ճարտարապետության նոր դասական ոճը («Ադամի ոճ»), որը տարածվել է Եվրոպայում և ԱՄՆ-ում։
Ադամի նախագծերով Լոնդոնում կառուցվել են փողոցներ, թաղամասեր (Ադելֆի, 1768-1772), հրապարակներ, Էդինբուրգի համալսարանը (1789-1791) և առանձնատներ (Քենվուդ-հաուզը Լոնդոնում, 1767-1769)։
Ծանոթագրություններ
Կատեգորիա:Անգլիացի ճարտարապետներ Կատեգորիա:Վեստմինստերյան աբբայությունում թաղվածներ Կատեգորիա:Շոտլանդացիներ Կատեգորիա:Կահույքի դիզայներներ Կատեգորիա:18-րդ դարի բրիտանացիներ
Դիլեևկա (ավան, Ձեռժինսկի քաղաքային խորհուրդ)
Դիլեևկա (Диліївка), ավան Ուկրաինայի Դոնեցկի մարզի Ձեռժինսկի քաղաքային խորհուրդում։
Արտաքին հղումներ
Կատեգորիա:Ուկրաինայի Դոնեցկի մարզի Ձեռժինսկի քաղաքային խորհուրդի բնակավայրեր Կատեգորիա:Ուկրաինայի ավաններ
Աարոն Դիաս
Աարոն Դիաս Սպենսեր (Aarón Díaz Spencer, ), մեքսիկացի դերասան, երգիչ և մոդել։
Ձևերա
Ձևերա (ძევერა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1141 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(483) Սեպպինա
(483) Սեպպինա (Seppina), աստերոիդ աստերոիդների գոտու արտաքին մասում։ Հայտնաբերվել է 1902 թվականի մարտի 4-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,421354 ա. մ., առավելագույնը մոտենում է 3,2338 ա. մ. հեռավորության վրա և հեռանում 3,6089 ա. մ. ։ Արեգակի շուրջ մեկ ամբողջական պտույտ է կատարում 2311,51 երկրային օրվա ընթացքում, իր ուղեծրով շարժվելով միջինում 0,155742 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,74° անկյուն։
Սեպպինա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Կիբելեի ընտանիքի աստերոիդներ Կատեգորիա:1902 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Եղևնի
Եղևնի, մեծ ծառեր են, պատկանում է սոճազգիների ընտանիքի մշտադալար, ասեղնատերև ծառերի ցեղին։
Տարածվածություն
Տարածված է Եվրոպայում, Ասիայում, Հյուսիսային Ամերիկայում, Ռուսաստանում։ Աճում է կավային, ավազակավային հողերում։ Ապրում է 250–300 (հազվադեպ՝ 500) տարի։ Հայտնի է ավելի քան 40 (այլ տվյալներով՝ 50) տեսակ, Հայաստանում աճեցվում է 4 տեսակ։ Առավել տարածված են սովորական կամ եվրոպական և կեռիկավոր կամ արծաթափայլ եղևնիները։
Նկարագրությունը
Գլխավոր ճյուղերն ունեն օղակաձև դասավորություն։ Բունն ուղիղ է։ Ասեղնատերևները դասավորված են մեկական, պարուրաձև, տափակ են, ստորին կողմից մոմափառի երկու շերտով։ Հասունացած կոներն ուղիղ կանգնած են, հասունանում են փոշոտվելու տարին և վերածվում են մասերի։ Հիմնականում աճում է Հյուսիսային կիսագնդում։ Կան եղևնու տարբեր տեսակներ. եղևի Կովկասյան A.nordmanniana, որը դեկորատիվ ծառ է, աճում է կովկասյան լեռների արևմտյան մասում, եղևնի սիբիրական A. sibirica, որն աճում է Սիբիրում, եղևնի սպիտակակեղև A. nephrolepis, որն աճում է Պրիմորյեի լեռներում, եղևնի եվրոպական A. alba։ Սաղարթը խիտ է, կոնաձև, բունը՝ ուղիղ, բարձրությունը՝ 20–50 մ։ Բնի և բազմամյա ճյուղերի կեղևը մոխրագույն է։ Ասեղնատերևիկները քառանիստ են, երբեմն՝ հարթ՝ կոշտ, սուր ծայրով, կապտականաչ կամ արծաթափայլ, պահպանվում են 5–7 (9–12) տարի։ Իգական կոները գլանաձև են, երկարավուն, կախ ընկած։ Սերմերն ունեն արտահայտված գդալաձև թևիկներ։ Բնափայտը սպիտակ է, թեթև, օգտագործվում է շինարարության, թղթի, թաղանթանյութի արտադրության մեջ, երաժշտական գործիքներ պատրաստելու համար։ Կեղևից ստանում են խեժ, բևեկնայուղ, աղաղանյութեր և այլն։ Գեղազարդիչ է։
Եղևնին որպես խորհրդանիշ
Տարբեր ժողովուրդների պատկերացումներում եղևնին համարվում է խիզախության, բարձր տրամադրության, հավատարմության, երկարակեցության և անմահության խորհրդանիշ։ Այն նաև Ամանորի զարդն է՝ տոնածառը ՝ տանը և քաղաքների հրապարակներում։
Ակքան խոզանավոր
Ակքան խոզանավոր, ակքանազգիների ընտանիքին պատկանող դեղաբույս։
Նկարագրություն
50-150 սմ բարձրությամբ, կողավոր ցողունով, կոթունավոր տերևներով, գեղազարդային փշոտ երկամյա խոտաբույս է։ Գնդիկաձև ծաղկաբույլերում՝ գլխիկներում, հավաքված են մանր, սպիտակ և քառանդամ ծաղիկները։ Սրածայր, ատամնաեզր տերևները երկարավուն են։ Փաթաթոցի տերևիկները սուր են և նշտարաձև։ Պտուղը սերմնիկ է ։
Տարածվածություն
Որպես մոլախոտ աճում է թփուտներում և ցանքսերում։ Հանդիպում է Կոտայքի և Սյունիքի մարզերում ։
Նշանակություն
Բուժական նպատակներով օգտագործում են խոտային մասը (տերևները, ցողունները, ծաղիկները կամ ծաղկաբույլերը)։ Խոտային մասի եփուկն գործածում են ստամոքսի խոցի և ուռուցքների դեպքերում, ինչպես նաև մաշկային ուռուցքների բուժման համար (թրջոցների միջոցով) ։
Ծանոթագրություններ
Կատեգորիա:Դեղաբույսեր Կատեգորիա:Խոտաբույսեր Կատեգորիա:Դեկորատիվ բույսեր Կատեգորիա:Երկամյա բույսեր Կատեգորիա:Ծածկասերմեր Կատեգորիա:Ակքանազգիներ
Սեպտեմբերի 7
Սեպտեմբերի 7, տարվա 250-րդ (նահանջ տարիներին՝ 251-րդ) օրն է։
Կատյուշա (երգ)
«Կատյուշա» (Катю́ша) խորհրդային հայտնի երգ։ Երաժշտության հեղինակ՝ Մատվեյ Բլանտեր, խոսքերի հեղինակ՝  Միխայիլ Իսակովսկի։ Երգն առաջին անգամ կատարել են Վերա Կրասովիցկայան, Գեորգի Վինոգրադովը և Վսեվոլոդ  Տյուտյուննիկը՝ 1938 թվականի նոյեմբերի  28-ին՝ Կնուշևիցկու ղեկավարած նվագախմբի հետ ։ Վալենտին Բատիշևի կատարմամբ երգի առաջին ձայնագրությունը կատարվել է 1939 թվականին   ։ Ավելի ուշ  երգը կատարել են  Լիդիա Ռուսլանովան, Գեորգի Վինոգրադովը,  Էդուարդ Հիլը, Աննա Գերմանը, Դմիտրի Խվորոստովսկին և այլ երգիչներ։
2015 թվականին «Ռուսսկի ռեպարտյոր»  ամսագրի կողմից անցկացված սոցիոլոգիական հարցումների արդյունքներով «Կատյուշայի»  տեքստը զբաղեցրել է  13-րդ տեղը  ռուսական հայտնի բանաստեղծական տողերի թոփ տասնյակում ։
Կարծիք կա, որ հենց այս երգի շնորհիվ է, որ Հայրենական մեծ պատերազմի ժամանակ խորհրդային զինվորները  «Կատյուշա», Համազարկային կրակի ռեակտիվ համակարգին  տվել են  «Կատյուշա»  անվանումը ։
Երգի սյուժե և բառեր
Երգը նվիրված է իր սիրած տղայից՝ «հեռվում գտնվող սահմանապահ զինվորից» բաժանված աղջկա հույզերին։ «Կատյուշա» երգի առաջին քառյակը ։
Կիրառումը մշակույթում
դեկտեմբերի 3-ին։
Արտաքին հղումներ
Կատեգորիա:Ռուսերեն երգեր Կատեգորիա:Խորհրդային երգեր
Մահը (վեպ, Նար-Դոս)
Մահը, Նար-Դոսի վեպերից, որի վրա հեղինակն աշխատել է 24 տարի։ Վեպում հեղինակը հանգամանորեն անդրադառնում է կյանքի և մահվան իմաստի հարցերին։
Պատմություն
«Մահը» վեպի, ինչպես և իր բոլոր երկերի վրա, Նար-Դոսն աշխատել է երկար ժամանակ և մեծ համառությամբ։ «Մահը» վեպի ձեռագրերի ուսումնասիրությունը շատ հետաքրքիր նյութ է առանձին հետազոտության համար։ Ինչպես թույլ են տալիս ենթադրել պահպանված ձեռագրերը, «Մահը» վեպի վրա Նար-Դոսն աշխատել է գրեթե քառորդ դար՝ 24 տարի («Մեծ գործի սկզբում», 1894-95թթ, վերամշակումից հետո՝ «Մահը», 1912 թվական)։ 1892 թվականի մարտի 14-ին գրած նամակով Նար-Դոսը Հովհաննես Մալխասյանին հայտնել է․ «Մի նոր վեպս, որ վաղուց սկսած էի, շարունակում եմ, չնայելով սուղ ժամանակիս և շարունակ հոգնած լինելուս․ եռանդս եկել է, պատկերները, երևույթները, դրությունները, իրենք գործող անձերը այնքան վառ են, այնքան կենդանի են երևակայությանս մեջ, որ չեմ կարող նրանց չգծագրել թղթի վրա։ Խոչերն ու խութերը հարթված են, վեպը կեսից անցել է, թեև շուտ կվերջացնեմ, բայց տպագրության կտամ աշնանը» ։
Վեպում արտացոլված է 1880-ական թվականների հայ մտավորականության կենցաղն ու հասարակական պատկերը։ Գրողը ժողովրդի գործին կյանքը նվիրաբերելու իդեալական ձգտումները հակադրում է եսամոլությանը և շահամոլությանը։ Ներկայացրել է Շոպենհաուերի և այլոց հոռետեսության փիլիսոփայությունը որդեգրած, «առանց դավանանքի» երիտասարդի անկումային հայացքները։ Սրան հակադրվում է թուրքական բռնակալության դեմ մղված պայքարում ժողովրդի համար իր կյանքը զոհաբերած անհատը։ «Մահը» բազմասյուժե ստեղծագործություն է՝ լի կոնֆլիկտային բարդ իրադարձություններով։ Վեպը ոչ միայն հեղինակի, այլև հայ քննադատական ռեալիզմի բարձրագույն նվաճումներից է ։
Անդրադառնալով կյանք-մահ հարաբերությանը՝ Նար-Դոսը հանգել է այն եզրակացության, որ իր հերոսների համար կյանքն իմաստ չունի, իսկ մեռնելը փափագ Է, հավերժություն, որովհետև այն կենսաբանական երևույթ է, որի դեմ պայքարել հնարավոր չէ ։
Կերպարներ
Վեպում հեղինակը համադրում է գրեթե հասակակից հայ չորս երիտասարդի կենսակերպ։ Արմենակ Մարությանը իրեն նվիրել է արևմտահայության ազատագրմանը և նահատակվում է թուրքական բանտում։ Նրան վեպում անմիջապես չենք տեսնում, բայց նա իրական կերպար է, և ոչ միայն այն պատճառով, որ նրա մասին տեղեկանում ենք ծնողների և քույրերի տագնապալից խոսակցություններից, դրսի լուրերից, ի վերջո՝ մահվան բոթից։ Հայրենիքի ազատագրման համար պայքարողի կերպարը մի տեսակ ընդհանուր խորապատկեր է դառնում մյուսների վարքի գնահատման համար։ Մյուս երիտասարդի՝ Մինասյանի գործունեությունն ուղղված է գյուղացիների կրթությանը։ Ի տարբերություն վեպի մյուս կերպարի՝ ոչնչով չզբաղվող Լևոն Շահյանի, որը ոչ մի իմաստ չի տեսնում ընկերոջ արածների մեջ, Մինասյանը վերջինիս բացատրում է վիճակի պատճառը. «Եթե մի բան կա, որի պատճառով գյուղացին անտարբեր է դեպի կրթությունն առհասարակ, այդ նրա տնտեսական ծանր դրությունն է միայն։ Հացի խնդիրը կլանել է գյուղացուն ամբողջապես. նա ուրիշ բաների մասին ժամանակ չունի մտածելու»։ Չորրորդ երիտասարդը՝ Բազենյանը, նույնպես գործունյա է, եռանդուն, կրքոտ խոսում է վեհ թեմաներից, բայց պարզվում է՝ պոռոտախոս սրիկայի մեկն է, խաբեությամբ գումար է կորզում տարբեր մարդկանցից իբր հայոց ազատագրական պայքարի համար ։
Արտաքին հղումներ
Կատեգորիա:Նար-Դոսի ստեղծագործություններ Կատեգորիա:Գրական ստեղծագործություններ այբբենական կարգով Կատեգորիա:Վեպեր Կատեգորիա:Հոգեբանական վեպեր
Մեծ Լյագա
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ջոն Միլինգթոն
Էդմունդ Ջոն Միլինգթոն Սինջ, իռլանդացի դրամատուրգ, բանաստեղծ, գրող, բանահյուսություն հավաքող և Իռլանդական գրական վերածննդի առանցքային դեմք։ Նրա ամենահայտնի «Արևմտյան աշխարհի փլեյբոյը» պիեսը վատ ընդունվեց՝ իր տխուր ավարտի, իռլանդացի գյուղացիների պատկերման և սպանության իդեալականացման պատճառով, ինչը Դուբլինում հանդիսատեսի թշնամական արձագանքների և խռովությունների պատճառ դարձավ Դուբլինի Abbey Theatre-ում իր բացման ժամանակ։ որը նա հիմնել էր W. B. Yeats-ի և Lady Gregory-ի հետ։ Նրա մյուս հիմնական գործերն են «Գլենի ստվերում» (1903), «Հեծյալները դեպի ծով» (1904), «Սրբերի ջրհորը» (1905) և «Թինկերի հարսանիքը» (1909)։
Սինգեն տառապում էր Հոջկինի հիվանդությամբ։ Նա մահացավ 37 տարեկան հասակում Հոջկինի հետ կապված քաղցկեղից՝ գրելով այն, ինչը դարձավ «Վշտերի Deirdre»-ն, որը որոշների կողմից համարվում էր նրա գլուխգործոցը, թեև անավարտ իր կյանքի ընթացքում։ Թեև նա թողել է համեմատաբար քիչ գործեր, դրանք լայնորեն համարվում են մշակութային բարձր նշանակության։
Կենսագրություն
Սինջը ծնվել է 1871 թվականի ապրիլի 16-ին Նյութաուն Վիլասում, Ռատֆարնհեմ, Դուբլինի շրջան ։ Միջինից բարձր դասի բողոքական ծնողների ութ երեխաներից կրտսերը։ Սինջի հայրը մահացել է 1872 թվականին 49 տարեկան հասակում ջրծաղիկից։ Նրան թաղել են որդու առաջին ծննդյան օրը։ Նրա մայրը ընտանիքը տեղափոխեց Դուբլինի շրջանի Ռաթգար քաղաքում գտնվող իր մոր տան հարևանությամբ գտնվող տուն։ Չնայած հաճախ հիվանդ էր, Սինջն այնտեղ երջանիկ մանկություն է ունեցել։ Նա հետաքրքրություն զարգացրեց Դոդդեր գետի ափին թռչունների դիտման նկատմամբ ։ Սինջը կրթություն է ստացել տանը, Դուբլինի և Բրեյի դպրոցներում ։
Նա լքեց Լիգան, քանի որ, ինչպես նա ասաց Մոդ Գոնին, «Իռլանդիայի վերածննդի իմ տեսությունը տարբերվում է ձերից...
Աշխատանք
Ավարտելուց հետո Սինջեն տեղափոխվում է Գերմանիա՝ երաժշտություն սովորելու։ Նա մնաց Կոբլենցում 1893 թվականին և տեղափոխվեց Վյուրցբուրգ 1894 թվականի հունվարին ։ Մասամբ հանրության առաջ ելույթ ունենալու իր ամաչկոտության և մասամբ իր կարողությունների նկատմամբ կասկածի պատճառով նա որոշեց թողնել երաժշտությունը և զբաղվել գրականությամբ։ Նա վերադարձավ Իռլանդիա 1894 թվականի հունիսին, իսկ 1895 թվականի հունվարին տեղափոխվեց Փարիզ՝ Սորբոնի համալսարանում գրականություն և լեզու սովորելու համար ։ 1896 թվականին նա այցելեց Իտալիա՝ լեզուն ուսումնասիրելու նախքան Փարիզ վերադառնալը։ Նա նախատեսում էր կարիերա ստեղծել ՝ գրելով ֆրանսիացի հեղինակների մասին անգլիական մամուլի համար ։ Նա գրել է գրական քննադատության մի քանի կտոր Gonne's Irlande Libre-ի և այլ ամսագրերի համար, ինչպես նաև չհրապարակված բանաստեղծություններ և արձակ ։
Առաջին բեմադրությունները
Նա այցելեց Լեդի Գրեգորիի տուն՝ Գորթի մոտ, Գոլվեյ կոմսության Քուլ Պարկում, որտեղ նորից հանդիպեց Յեյթսին և նաև Էդվարդ Մարտինին։ Նա անցկացրեց հաջորդ հինգ ամառները այնտեղ՝ հավաքելով պատմություններ և բանահյուսություն, կատարելագործելով իր իռլանդերենը, բայց ամեն տարվա մնացած մասը ապրելով Փարիզում ։ Նա նաև պարբերաբար այցելում էր Բրետան:Արանի կղզիների կյանքի մասին Սինջի առաջին պատմությունը տպագրվել է New Ireland Review-ում 1898 թվականին, իսկ նրա գիրքը՝ The Aran Islands, ավարտվել է 1901 թվականին և հրատարակվել 1907 թվականին Ջեք Բաթլեր Յեյթսի նկարազարդումներով։ Գիրքը փոխանցում է Սինջի համոզմունքը, որ կղզու բնակիչների կաթոլիկության ներքո հնարավոր էր հայտնաբերել իրենց նախնիների հեթանոսական հավատալիքների ենթաշերտը։ Արաններում նրա փորձառությունները հիմք են հանդիսացել իռլանդական գյուղական կյանքի մասին պիեսների համար, որոնք Սինգը շարունակեց գրել ։
Մահ
Սինջը մահացել է Հոջկինի լիմֆոմայից Դուբլինի Էլպիս ծերանոցում 1909 թվականի մարտի 24-ին, 37 տարեկան հասակում և թաղվել է Մաունթ Ջերոմ գերեզմանատանը, Հարոլդս Խաչում, Դուբլինում։ Հավաքված հատորը՝ «Բանաստեղծություններ և թարգմանություններ», Յեյթսի նախաբանով, հրատարակվել է Cuala Press-ի կողմից 1909 թվականի ապրիլի 8-ին։ Յեյթսը և դերասանուհին էր և երբեմնի նրա հարսնացուն՝ Մոլլի Ալգուդը ։ Ավարտեց Սինջի անավարտ վերջին պիեսը՝ «Վշտերի Դերդրը», և այն ներկայացվեց աբբայության խաղացողների կողմից 1910թվականին ։
Արտաքին հղումներ
Կատեգորիա:Վիքիպեդիա:ՈՒՎ 2023-ի հոդվածներ
Ճահճային մկնաճուռակ
Ճահճային մկնաճուռակ, (Circus aeruginosus), ճուռակների ընտանիքի գիշատիչ թռչուն։
Ձիկղի
Դիրք
Գտնվում է ծովի մակարդակից 1100 մետր բարձրության վրա։ Շրջկենտրոն Գորիից հեռու է 15 կմ։
Ճահճային մկնաճուռակ
Ընդհանուր բնութագիր
Նստակյաց է, քիչ տարածված։ Մարմնի երկարությունը՝ 48-56 սմ է, թևերի բացվածքը՝ 115-130 սմ, կենդանի զանգվածը՝ 500-750 գ։ Թևերը երկար են, լայն, պոչը՝ երկար՝ առանց զոլերի, գոտկատեղը՝ մուգ։ Էգը մուգ դարչնագույն է, գլուխը, կոկորդը՝ դեղնասպիտակավուն։ Երիտասարդը նման է էգին, ավելի մուգ երանգներով է։ Արուն մուգ շիկակարմիր-դարչնագույն է, պոչի թափահարողները՝ մոխրագույն, ծայրերը՝ սև։ Որսը որոնում է ցածր, դանդաղ թռիչքի ընթացքում՝ կիսաբաց թևերը վեր պարզած։ Ջրամբարի հարակից ցամաքներում հազվադեպ է հայտնվում։
Ձիկղի
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Ճահճային մկնաճուռակ
Բնակություն
Բնակվում է լճերի մոտ, ճահճուտներում։ Սնվում է թռչուններով, միջատներով, ջրառնետներով։
Բնադրում
Կատեգորիա:Թռչուններ այբբենական կարգով Կատեգորիա:Աֆրիկայի թռչուններ Կատեգորիա:Եվրոպայի թռչուններ Կատեգորիա:Կենտրոնական Ասիայի թռչուններ
Ջեյմի Մարգոլին
Ջեյմի Մարգոլին (Jamie Margolin, ), կլիմայի փոփոխության համար պայքարող ամերիկացի ակտիվիստ ։ Եղել է Zero Hour կազմակերպության գործադիր տնօրեն ։ Մարգոլինը լեսբուհի է և բացահայտ խոսում է ԼԳԲՏ իր փորձի մասին։ Գրում է տարբեր լրատվամիջոցների համար, ինչպիսիք են CNN-ը և Huffington Post-ը ։
Մարգոլինն ունի հրեական և լատինական ծագում ։
Գործունեություն
2019 թվականի սեպտեմբերին Մարգոլինը ներգրավված էր երիտասարդական խմբի մեջ, որը դատի էր տվել նահանգապետ Ջեյ Ինսլիին և Վաշինգտոնի նահանգին՝ կապված նահանգում ջերմոցային գազերի արտանետումների հետ։ Այս դատավարությունից հետո նրան խնդրեցին ցուցմունք տալ նրանց դեմ՝ որպես «Կլիմայի գլոբալ ճգնաժամի հաջորդ սերնդին առաջնորդող ձայն» քննարկման մասնակից, որտեղ կլիմայի փոփոխության մեջ ներգրավված դեռահասները կարողացան ներկայացնել իրենց գործը ։ Այդ դատավարության մեջ ներգրավված երիտասարդները մտահոգված էին Վաշինգտոնի կառավարության կողմից կլիմայի փոփոխության հետ կապված գործողությունների բացակայությամբ, ինչը ենթադրում է, որ նրանք մերժում են մատաղ սերնդի կենսունակ միջավայրի սահմանադրական իրավունքը՝ առանց նրանց առջև ծառացած բնապահպանական խնդիրները հաշվի առնելու ։
2016 թվականին՝ 14 տարեկան հասակում, Մարգոլինը հիմնադրել է «Zero Hour» կազմակերպությունը։ Երիտասարդ ակտիվիստների այս խումբը կենտրոնացած է կլիմայի փոփոխության հետ կապված աշխարհում պաշտոնյաների անգործության վրա։ Մարգոլինը պնդում է. «Ճգնաժամ է, բայց որևէ գործողություն չի ձեռնարկվում։ Սա շահույթ չհետապնդող միջազգային կազմակերպություն է, որի նպատակն է մարդկանց տեղեկացնել կլիմայի ճգնաժամի մասին և ավելի շատ մարդկանց ներգրավել շարժման մեջ։ Նրանց առաջին նպատակն էր ստեղծել գործողությունների ազգային զանգվածային օր, որպեսզի ավելի շատ երիտասարդներ ներգրավվեն մոլորակի առողջության համար պայքարում։ Օգտագործելով #thisisZeroHour-ը հեշթագը`այս կազմակերպության նվիրյալ երիտասարդները հույս ունեն հաղորդագրություն ուղարկել, որ այլևս ժամանակ չկա վատնելու, և պետք է հնարավորինս շուտ միջոցներ ձեռնարկվեն կլիմայի փոփոխության դեմ պայքարելու համար»։ Իրենց հայտարարության մեջ նրանք բացատրում են. «Մենք կարծում ենք, որ համայնքի յուրաքանչյուր ներկայացուցիչ պետք է ունենա մաքուր օդ, ջուր և հանրային հողեր։ Մենք հավատում ենք, որ մեր համայնքների կարիքներն ու առողջությունը գերադասելի լինի կորպորատիվ շահից»։ Այլ նպատակների հետ մեկտեղ նրանք հույս ունեն ամբողջ աշխարհի այլ մարդկանց ևս ներգրավել պայքարի մեջ։ Նրանք փորձում են կենտրոնանալ «մարդկանց կրթելու, թե ինչ է կլիմայի ճգնաժամը և ինչպես լինել ակտիվիստ՝ խնդրին օգնելու համար» ։
Պարգևներ և պատվոգրեր
2019 թվականին Մարգոլինն արժանացել է MTV եվրոպական երաժշտական մրցանակաբաշխության մրցանակի ։ Եղել է 2020 Vision Awards մրցանակաբաշխության հիմնական բանախոս ։
Ծանոթագրություններ
Կատեգորիա:BBC 100 կին Կատեգորիա:Լեսբուհի գրողներ Կատեգորիա:Կլիմայի հարցերով երիտասարդ ակտիվիստներ Կատեգորիա:Ամերիկացի բնապահպաններ
Սոավե
Սոավե  (Soave), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 6800 մարդ։ Խտությունը կազմում է 293 մարդ/կմ²։ Տարածքը գրավում է 22,67 կմ²։ Փոստային ինդեքս՝ 37038։ Հեռախոսային կոդ՝ 045։
Ծանոթագրություններ
Կատեգորիա:Իտալիայի բնակավայրեր
Ողջույն, հրեշ
Ողջույն, հրեշ (նաև՝ Ես հիշում եմ քեզ), հարավկորեական հեռուստասերիալ, որտեղ նկարահանվել են Սո Ին Գուկը, Ջանգ Նա Րան, Չոի Ուն Յանգը և Փակ Բո-գեոմը  Այն ցուցադրվել է KBS2 հեռուստաալիքով 2015 թվականի հունիսի 22-ից մինչև օգոստոսի 11-ը, յուրաքանչյուր երկուշաբթի և երեքշաբթի ժամը 21:55։ Հեռուստասերիալը ունի 16 էպիզոդ  ։
Չնայած հեռուստասերիալի ցածր վարկանիշին, հեռուստադիտողները և քննադատները գնահատել են նրա պատմությունը և դերասանների խաղը, հատկապես Փակ Բո-գեոմին ։
Սյուժե
Լի Հյունը սովորական երեխա էր, չնայած նրան, որ ըմբռնող էր իր տարիքի համար։ Նա շատ շուտ է մնացել առանց մայրիկի։ Հայրը դատական հոգեբան է, ով միշտ զբաղված էր աշխատավայրում, իսկ տղան ինքնուրույն էր հոգ տանում փոքրի եղբոր՝ Մինի և տան գործերի մասին։ Բայց նրա կյանք է մտնում մի խելագար մարդասպան. Լի Ջուն Յանգը նույնպես ժամանակին եղել է հասարակ երեխա, բայց ծնողները նրան համարում էին հրեշ, և նա այդպիսին դարձավ։ Նրան դուր էր գալիս Հյունը, տղան կարծում էր, որ նրանք ինչ-որ նմանություն ունեն։ Երբ նա փախչում է բանտից, առաջինը գնում է Հյունի տուն։ Նա սպանում է ընտանիքի հորը և առևանգում Մինին։ Շփոթված Հյունը կորցնում է իր հիշողության մի մասը և մնում է միայնակ, բայց Ջուն Յանգը խոստանում է նրան, որ շատ տարիներ անց նրանք կրկին կհանդիպեն։
Չա Ջի Անը մեծացել է մարդասպանի աղջիկ մականունով. նրա հայրը եղել է բանտի վերակացու, որտեղից փախչել է խելագարը։ Ոստիկանությունը որոշում է, որ նա եղել է լրտես, բայց տղամարդուն այդպես էլ չեն գտնում։ Մանկուց աղջիկը հետևում էր Հյունին, հույս ունենալով, որ նա կօգնի գտնել Ջուն Յանգին և ապացուցել հոր անմեղությունը։
Անցան տարիներ, երեխաները մեծացել են։ Հյունը դարձել է քրեաբանության ինքնամփոփ և ինքնավստահ պրոֆեսոր։ Երկար տարիներ նա ապրել է Ամերիկայում, բայց վերադառնում է տուն, երբ տեղի հանցագործություններից տեսնում է փոքր եղբոր ակնարկը։ Այդ ամբողջ տարիների ընթացքում նա հիշում էր Մինին և հույս ուներ, որ մի օր կգտնի նրան։ Կորեայում Հյունը սկսում է դասավանդել համալսարանում և որպես խորհրդատու միանում է քննչական բաժնին, ովքեր զբաղվում են վտանգավոր մարդասպանների ձեռբակալմամբ։
Ճակատագիրը այնպես է դասավորվում, որ հենց այդ քննչական թիմի կազմի մեջ էր մտնում նաև Չա Ջի Անը։ Նա դարձել է ոստիկան, որպեսզի բռնի այնպիսի խելագար տղաների, ինչպիսին էր Ջուն Յանգը, չնայած, որ այս ընթացքում նա չի կարողացել գտնել նրա հետքը։ Այս զույգը, ով ունի ծանր անցյալ միասին փորձելու են բացահայտել տարբեր հանցագործություններ, աստիճանաբար բացահայտելով երկար տարիների գաղտնիքը։ Քանի որ և Մինը, և Ջուն Յանգը ավելի մոտիկ են, քան կարող են մտածել դետեկտիվները։
Վարկանիշ
*Հեռուստասերիալը ցուցադրվել է անգլերեն ենթագրերով, Կորեայում նախնական ցուցադրումից մեկ շաբաթ անց KBS World հեռուստաալիքով։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2015 հեռուստասերիալներ Կատեգորիա:Կորեերեն հեռուստասերիալներ
Դրուժբա (ավան, Ձեռժինսկի քաղաքային խորհուրդ)
Դրուժբա (Дружба), ավան Ուկրաինայի Դոնեցկի մարզի Ձեռժինսկի քաղաքային խորհուրդում։
2001 թվականի տվյալներով Դրուժբա ավանում բնակվում էր 1 860 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ձեռժինսկի քաղաքային խորհուրդի բնակավայրեր Կատեգորիա:Ուկրաինայի ավաններ
Բուրաստան մանկանց
Բուրաստան մանկանց, կիսամսյա պատկերազարդ մանկապատանեկան հանդես։ Լույս է տեսել 1882-1893 թվականներին, Կոստանդնուպոլիսում։ 1889 թվականից վերանվանվել է «Ծաղիկ մանկանց»։
Կազմ
Խմբագիրներ՝ Կ․ Կարակյուլյան, Ստեփան Տեովլեթյան, Միհրան Ասքանազյան։ Հրատարակիչ՝ Նշան Պերպերյան։
Աշխատանքներ
«Բուրաստան մանկանցը» մանկական, գրական–գեղարվեստական ստեղծագործություններին զուգահեռ տպագրել է արվեստին, առողջապահությանը, բժշկությանը նվիրված գիտահանրամատչելի հոդվածներ, գրախոսություններ, հիշատակություններ նշանավոր անձանց մասին, առաջարկել մաթեմատիկական խնդիրներ։
Հանդեսի հրատարակմանն աջակցել են Մատթեոս Մամուրյանը, Ռեթեոս Պերպերյանը, Սմբատ Փանոսյանը, Արշակ Չոպանյանը, Եղիա Տեմիրճիպաշյանը և ուրիշներ։
Թղթակցել են Կ․ Պոլսի, Զմյուռնիայի և այլ շրջանների հայ դպրոցականները։
«Բուրաստան մանկանց»-ի էջերում պարբերաբար տպագրվող բանահյուսական նյութերը՝ առածների, ասացվածքների, հեքիաթների, զրույցների մեծ մասը նույնպես թե՛ ուսուցողական-դաստիարակչական, թե՛ ճանաչողական արժեք ունեն և ինչպես նշել է Խաժակ Գյուլնազարյանը, դրանք, հատկապես առածներն ու ասացվածքները, ի մի հավաքելու դեպքում «հնարավոր կլիներ կազմել մի բավական խոշոր ժողովածու, որ որոշակի պատկերացում կտար արևմտահայ իրականության մեջ անցյալ դարի վերջերին տարածված… այդ բանահյուսական-ժողովրդական ստեղծագործությունների հիմնական ուղղության և գեղարվեստական առանձնահատկությունների մասին» ։
Ծանոթագրություններ
Կատեգորիա:Թուրքիայի հայկական ամսագրեր
Բողկ վայրի
Նկարագրություն
Բարակ արմատով և փետրաձև բաժանված տերևներով, 25-50 սմ բարձրությամբ միամյա մեղրատու խոտաբույս է։ Ցողունի հիմքային մասն ու ստորին տերևները ծածկված են կոշտ մազիկներով։ Քնարաձև տերևները բաժանված են անհամաչափ երկարավուն-ձվաձև ատամնաեզր մասերի, գագաթնային հատվածը ավելի խոշոր է։ Երբեմն սպիտակ, դեղին կամ մանուշակագույն ջղերով պսակաթերթիկները բաց դեղին են։ Բաժակը կրկնակի կարճ է պսակից։ Սուր բզաձև կտուցով պտուղները երկար և ամուր հատվածավոր պատիճներ են ։
Տարածվածություն
Աճում է ստորին և միջին լեռնային գոտիների ցանքսերում, անմշակ տարածքներում և աղբավայրերում։ Տարածված է Տավուշի, Գեղարքունիքի, Արարատի, Արմավիրի մարզերում, Երևանում ։
Նշանակություն
Բուժական նպատակներով օգտագործում են ամբողջ բույսը, որի վերգետնյա մասը պարունակում է ֆլավոնոիդներ (կվերցետին, կեմպֆերոլ և այլն), թիոգլիկոզիդներ, ռաֆանին գլիկոզիդ և այլն։ Սերմերը կիրառում են ռևմատիզմի, իշիասի, որոշ ուռուցքների բուժման նպատակով ։
Ծանոթագրություններ
Կատեգորիա:Դեղաբույսեր Կատեգորիա:Խաչածաղկավորներ Կատեգորիա:Մեղրատու բույսեր Կատեգորիա:Միամյա բույսեր Կատեգորիա:Խոտաբույսեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ
(484) Պիսբուրգիա
(484) Պիսբուրգիա (Pittsburghia), աստերոիդ աստերոիդների հիմնական գոտում։ Հայտնաբերվել է 1902 թվականի ապրիլի 29-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,666904 ա. մ., առավելագույնը մոտենում է 2,5171 ա. մ. հեռավորության վրա և հեռանում 2,8167 ա. մ. ։ Արեգակի շուրջ մեկ ամբողջական պտույտ է կատարում 1590,78 երկրային օրվա ընթացքում, իր ուղեծրով շարժվելով միջինում 0,226304 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,5° անկյուն։
Արտաքին հղումներ
Կատեգորիա:1902 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հայկական հեռուստատեսային թատրոն
Հայկական հեռուստատեսային թատրոնը սկզբնավորվել է 1957 թվականին։ 1973 թվականից կիրառվել է տեսագրման տեխնիկան, 1975 թվականից՝ գունավոր տեսագրությունը (առաջինը՝ Իսիդոր Շտոկի «Սատանայի ջրաղացը», 1975)։ Հեռուստաթատրոնի զարգացումը պայմանավորված է ոչ միայն սեփական օրինաչափություններով, այլև ազգային թատերարվեստի ավանդույթներով։
Լավագույն ներկայացումներն ու դերասանները
Հիմնադրման օրից հայկական հեռուստաթատրոնը ձևավորել է կայուն խաղացանկ՝ ազգային գրականության արձակի և դրամատուրգիայի նմուշներից («Երկիր Նաիրի»՝ ըստ Եղիշե Չարենցի, «Թաղականին կնիկը»՝ ըստ Երվանդ Օտյանի, «Մամփրե արքան»՝ ըստ Մուշեղ Գալշոյանի, Հովհաննես Մելքոնյանի «1946 թվականը», Հրանտ Մաթևոսյանի «Չեզոք գոտի» և այլն), անդրադարձել է նաև օտարազգի հեղինակների երկերին (Իոն Դրուցեի «Կասամարե», «Մուսա լեռան 40 օրը»՝ ըստ Ֆրանց Վերֆելի և այլն)։
Հեռուստաթատրոնի զարգացմանը նպաստել են ռեժիսորներ Օլգա Մելիք-Վրթանեսյանը, Գրիգոր Չալիկյանը, Թամարա Բիտյուցկայա-Էլիբեկյանը, Անտոն Աղայանցը, Մարատ Մարինոսյանը, Զավեն Տատինցյանը, Կարլեն Վարժապետյան, Էլմիրա Հեքեքյանը, դերասաններ Խորեն Աբրահամյանը, Մետաքսյա Սիմոնյանը, Վարդուհի Վարդերեսյանը, Վլադիմիր Մսրյանը, Շահում Ղազարյանը, Էդգար և Արմեն Էլբակյանները, Զարեհ Տեր-Կարապետյանը, Մարգո Մուրադյանը, Գուժ Մանուկյանը, Կարեն Ջանիբեկյանը, Վիգեն Ստեփանյանը և ուրիշներ։
Կատեգորիա:Հեռուստատեսությունը Հայաստանում
Անուկ Հոգենդեյք
Անուկ Աննա Հոգենդեյք, հոլանդացի նախկին պրոֆեսիոնալ ֆուտբոլիստ, որ հանդես է եկել «Այաքս» ակումբում՝ որպես կիսապաշտպան կամ պաշտպան։ Ստացել է Նուկի մականունը ։ 2004 թվականից ի վեր Նիդերլանդների ազգային հավաքականի կազմում անցկացնելով հարյուրից ավելի խաղ՝ նա մեկ անգամ ներկայացրել է իր երկիրը կանանց աշխարհի առաջնությունում և երկու անգամ Եվրոպայի կանանց առաջնությունում։ 2001 թվականին Բրիստոլի ակադեմիայի թիմի կազմում մասնակցել է կանանց սուպերլիգային՝ Անգլիայի առաջնությանը նոր ձևաչափով ։
Ակումբային կարիերա
Հոգենդեյքն աչքի է եկել 12 տարեկանում, երբ մասնակցել է «Geef Nooit Op» («Չնահանջես») հեռուստահաղորդմանը ։ Հաղորդման ավարտից հետո նա իրավունք է ստացել խաղալու «Ուտրեխտում», սակայն նախապես սովորել է ԿՍՎ, «Արգոն» և «Լեգմերվոգելս» ակումբների դպրոցներում։ Հոգենդեյքի առաջին պրոֆեսիոնալ ակումբը դարձել է «Սաստյումը», որի կազմում նա երկու անգամ դարձել է Նիդերլանդների չեմպիոն և երկու անգամ նվաճել Սուպերգավաթը։ 2007 թվականին պայմանագիր է ստորագրել «Ուտրեխտի» հետ կանանց Էրեդիվիզիի սկզբում։ Սակայն Հոգենդեյքը ցանկացել է խաղալ արտասահմանում և ութամսյա պայմանագիր է կնքել Անգլիայի Կանանց սուպերլիգակի «Բրիստոլ Ակեդեմիի» հետ 2011 թվականի հունվարին ։
2012 թվականի փետրվարին Հոգենդեյքը վերադարձել է «Ուտրեխտ», իսկ 2012 թվականի մայիսին տեղափոխվել նորաստեղծ «Այաքս»։ Տրանսֆերը ներկայացվել է որպես Հոգենդեյքի «երազանքի իրականացում», քանի որ պատանեկության տարիներին նա երկրպագել է «Այաքսի» տղամարդկանց թիմին
2014 թվականի հունվարին Հոգենդեյքը պայմանագիր է ստորագրել Անգլիայի «Արսենալ» կանանց ակումբի հետ։ Սակայն շարունակական վնասվածքների պատճառով Լոնդոնում նա այդ մրցաշրջանում մասնակցել է միայն 3 հանդիպման  ։ 2014 թվականի հուլիսին Հոգենդեյքը վերադարձել է «Այաքսի» կանանց թիմ 2014-2015 մրցաշրջանին մասնակցելու համար ։ 2016 թվականի մայիսի 30-ին նա Instagram-ի իր պաշտոնական էջում հայտարարել է, որ «Այաքսի» հետ պայմանագիրը երկարաձգվել է մեկ տարով ։
Միջազգային կարիերա
2004 թվականի օգոստոսի 6-ին Հոգենդեյքը կատարել է իր նորամուտը Նիդեռլանդների կանանց ազգային հավաքականի կազմում՝ փոխարինման դուրս գալով Ճապոնիայի դեմ խաղում, որն անցկացվել է Զեյստում և ավարտվել 2:0 հօգուտ Նիդերլանդների ։
Հոգենդեյքը մասնակցել է ՈւԵֆԱ Կանանց Եվրո 2009-ի բոլոր խաղերի, որտեղ նրա թիմը հասել է մինչև կիսաեզրափակիչ։ Քառորդ եզրափակչում, որտեղ Հոգենդեյքի թիմը 11 մետրանոցներով հաղթել է Ֆրանսիային, նա կատարել է հաղթական հարվածը ։
2013 թվականի հունիսին ազգային հավաքականի մարզիչ Ռոջեր Ռեյներսը Հոգենդեյքին ընդգկրլե է Նիդեռլանդների հավաքականում՝ մասնակցելու ՈՒԵՖԱ Կանանց Եվրո 2013-ին Շվեդիայում ։ Գերմանիայի դեմ թիմի առաջին խաղում Հեգենդեյքը հանդես է եկել պաշտպանությունում, իսկ հանդիպումն ավարտվել է 0։0 հաշվով։ Սակայն Նորվեգիայի և Իսլանդիայի խաղն ավարտվել է 1։0 հաշվով, և Նիդեռլանդները դուրս է մնացել պայքարից։ «Ես գիտեմ, որ դա աշխարհի վերջը չէ, բայց այսօր թվում է, թե դա աշխարհի վերջն է» ։
Խաղաոճ
Հոգենդեյքն ունիվերսալ պաշտպան է և կարող է խաղալ որպես կենտրոնական կիսապաշտպան և կենտրոնական պաշտպան ։ Նա չունի գնդակը վարելու լավ տեխնիկա, սակայն աչքի է ընկնում իր ուժով և տոկունությամբ, գնդակը խլելու և առաջ գնալու ունակությամբ։
Հովանավորներ, լրատվամիջոցներ և այլ ծառայություններ
Հոգենդեյքը ներկայացնում է Nike մարզական հագուստի ընկերությունը 2009 թվականից, մասնավորապես Նիդեռլանդներում ։ Նա մասնակցել է Here I Am, Make Yourself և Move more, move better գովազդային արշավներին ։ Հոգենդեյքը հադես է եկել Nike CTR360 Maestri հագուստով 2009 թվականից՝ 2014 թվականին այն փոխարինելով Nike Magista հագուստով։ Ի վերջո նա ընտրել է Nike Tiempo մարզահագուստը ։
Balverliefd գիրքը, որ գրվել է Vicente de Vries-ի համահեղինակությամբ, հրատարակվել է 2015 թվականի ապրիլին։ Գիրքը պարունակում է Հոգենդեյքի կենսագրությունը, խորհուրդներ և հնարքներ երիտասարդ ֆուտբոլիստների համար ։
Անձնական կյանք
Հոգենդեյքը մեծացել է Միջդրեխտ քաղաքում, ֆիզկուլտուրայի ուսուցիչների ընտանիքում։ Նա ունի մեկ եղբայր ։
Արտաքին հղումներ
Կատեգորիա:Հոլանդացի ֆուտբոլիստներ
Քոփիլեֆթ
Հեղինակային իրավունք (Copyleft)
Հեղինակային իրավունքի խորհրդանշանն է լրիվ շրջանի մեջ վերցված հակառակ «c»-ն։ Դա հեղինակային իրավունքի խորհրդանշանի հայելային արտացոլումն է։ Ի տարբերություն հեղինակային իրավունքի խորհրդանշանի՝ այն ոչ մի իրավական նշանակություն չունի։
Copyleft-ը copyright բառի բառախաղ է՝ նկարագրելու մի երևույթ, երբ հեղինակային իրավունքի օրենքը կիրառվում է պատճենները և ձևափոխված տարբերակները բաշխելու սահմանափակումներն ուրիշների համար վերացնելու նպատակով և պահանջում է պահպանել նույն ազատությունները նաև ձևափոխված տարբերակների համար։
Հեղինակային իրավունքը կարելի է նաև ներկայացնել որպես հեղինակային իրավունքի արտոնագրման այնպիսի սխեմա, որի դեպքում հեղինակը զիջում է հեղինակային իրավունքով վերապահված որոշ, բայց ոչ բոլոր իրավունքները։ Փոխանակ թույլ տալու, որ աշխատանքը լիովին ընկնի հանրային տիրույթ (public domain) (որտեղ հեղինակային իրավունքի ոչ մի սահմանափակում չկա), հեղինակային իրավունքը թույլ է տալիս հեղինակին կիրառելու հեղինակային իրավունքի որոշ, բայց ոչ բոլոր սահմանափակումները նրանց նկատմամբ, ովքեր ցանկանում են ներգրավվել այնպիսի գործունեության մեջ, որն այլ պարագայում կհամարվեր հեղինակային իրավունքի խախտում։ Հեղինակային իրավչունքի դեպքում կարելի է խուսափել հեղինակային իրավունքի խախտումներից, եթե պոտենցիալ խախտողը շարունակի պահպանել հեղինակային իրավունքի նույն սխեման։ Հենց այս պատճառով էլ հեղինակային իրավունքի սխեմաները հայտնի են նաև որպես «փոխադարձ» արտոնագրեր։
Եթե հեղինակային իրավունքի օրենքները պաշտպանում են հեղինակի իրավունքները՝ վերահսկելով բաշխումն ու ձևափոխությունները, ապա հեղինակային իրավունքը կոչված է սուբյեկտիվ ազատություն շնորհելու վերջնական գործածողներին։ Հեղինակային իրավունքի արտոնագրերն առանձնացնում են այն դրույթները, որոնք հստակորեն վերացնում են այն սահմանափակումները, որոնք, հեղինակի կարծիքով, վերջնական գործածողին ազատություն չեն տալիս։ Ծրագրակազմերում բաց ելակետային (open source) հեղինակային իրավչունքի արտոնագրերը դնում են այն առաջնային սահմանափակումը, որ ծրագրակազմի ձևափոխմանը նպաստող տեղեկույթները (օրինակ՝ ելակետային կոդը (source code) պետք է մատչելի լինեն գործածողին՝ արտոնագրված ծրագրակազմով հանդերձ, և թույլ տան նշելու առաջին հեղինակի անունը։